Съюза са загубили по-малък (или по-голям) пазарен дял, отколкото други, не поставя под въпрос тази констатация.
 (119)
 Поради липсата на други коментари по отношение на обема на продажбите и пазарния дял и вследствие на внесената корекция в съображение 113, Комисията потвърждава всички останали заключения, изложени в съображения 173 — 176 от регламента за временните мерки.
 4.4.2.3. Растеж
 (120)
 Поради липсата на коментари Комисията потвърди заключенията си, изложени в съображение 177 от регламента за временните мерки.
 4.4.2.4. Заетост и производителност
 (121)
 След изключването на някои дружества от определението за промишленост на Съюза, както е описано в съображения 80 — 83, данните за заетост и производителност на промишлеността на Съюза бяха преразгледани.
 Таблица 5
 Заетост и производителност
 2014 г.
 2015 г.
 2016 г.
 РП
 Брой на наетите лица
 2 488
 2 958
 3 458
 3 493
 Индекс
 100
 119
 139
 140
 Производителност (бройки/наето лице)
 334
 330
 317
 305
 Индекс
 100
 99
 95
 91
 Източник: CONEBI, включени в извадката производители от Съюза, изявления от заинтересовани страни
 (122)
 Следователно равнището на заетост в промишлеността на Съюза се е увеличило с 40 % през разглеждания период. По-голямата част от това увеличение е настъпило между 2014 г. и 2016 г. Заетостта се е увеличила с 1 процентен пункт между 2016 г. и разследвания период. Производителността е намаляла с 9 % в резултат на заетостта, която е нараствала с по-бързи темпове в сравнение с производството. След преразглеждането тенденциите при заетостта и производителността, описани в регламента за временните мерки, се запазват същите.
 (123)
 Поради липсата на други коментари по отношение на заетостта и производителността и вследствие на внесената корекция в съображение 121, Комисията потвърди всички останали заключения, изложени в съображения 178 — 180 от регламента за временните мерки.
 4.4.2.5. Размер на дъмпинговия марж и възстановяване от предишен дъмпинг
 (124)
 Поради липсата на коментари във връзка с размера на дъмпинговия марж и възстановяването от предишен дъмпинг Комисията потвърди заключенията си, изложени в съображения 181 — 182 от регламента за временните мерки.
 4.4.3. Микроикономически показатели
 4.4.3.1. Цени и фактори, влияещи върху цените
 (125)
 След налагането на временните мерки CEIEB, CCCME и четирима други производители износители заявиха, че увеличението с 15 % на средните цени на промишлеността на Съюза е в противоречие с констатациите на Комисията, че китайският внос е оказал ценови натиск или спад на цените върху способността на промишлеността на Съюза да увеличава цените си.
 (126)
 На първо място, Комисията отбелязва, че референтната година за измерване на това увеличение е 2014 г., когато промишлеността на Съюза е отчела много ниско равнище на рентабилност и най-ниския си марж на печалбата през разглеждания период. На второ място, в този контекст увеличението на средните цени отразява развитието на средните производствени разходи и не го надхвърля. На трето място, както е посочено в съображение 185 от регламента за временните мерки, това развитие не означава непременно, че разходите и цената на подобен продукт са нараснали по същия начин като средните разходи и цена, тъй като продуктовият асортимент се променя всеки сезон. Следователно, предвид тези елементи и констатациите относно подбиването на цените, Комисията не е